Akademický senát

Slovenskej technickej univerzity v Bratislave

29.04.2019

**Návrh dodatku číslo 3**

**k Organizačnému poriadku**

**Účelového zariadenia Študentské domovy a jedálne**

**Slovenskej technickej univerzity v Bratislave**

Predkladá: **prof. Ing. Miroslav Fikar, DrSc.**

 rektor

Vypracoval: **JUDr. Marcel Michalička**

 právny a organizačný útvar

 z podkladov

 **Ing. Františka Hulíka**

 riaditeľ ÚZ Študentské domovy a jedálne STU

Zdôvodnenie: Zriadenie Študentskej jedálne Strojnícka fakulta ako novej organizačnej zložky Stravovacieho centra Účelového zaradenia Študentské domovy a jedálne STU (ÚZ ŠDaJ) a zrušenie pracoviska ÚZ ŠDaJ Učebno-výcvikové zariadenie v Kálnici.

Návrh uznesenia: Akademický senát Slovenskej technickej univerzity v Bratislave prerokoval návrh Dodatku číslo 3 k Organizačnému poriadku Rektorátu STU Účelového zariadenia Študentské domovy a jedálne Slovenskej technickej univerzity v Bratislave a odporúča rektorovi predmetný dodatok vydať.

**DÔVODOVÁ SPRÁVA**

Dôvodom pre vypracovanie návrhu Dodatku č. 3 k Organizačnému poriadku ÚZ ŠDaJ je:

1. zriadenie novej Študentskej jedálne Strojnícka fakulta, ktorá bude organizačne začlenená do Stravovacieho centra STU, ktoré je pracoviskom ÚZ ŠDaJ. Návrh na zriadenie a začlenenie novej jedálne pod Stravovacie centrum STU bol predložený a schválený vo vedení STU dňa 13.2.2019,
2. zrušenie Učebno-výcvikového zariadenia v Kálnici ako pracoviska ÚZ ŠDaJ, a to z dôvodu jeho predaja dňa 18.4.2017 (účinnosť prevodu vlastníckeho práva).

**Dodatok číslo 3**

**k Organizačnému poriadku**

**Účelového zariadenia Študentské domovy a jedálne**

**Slovenskej technickej univerzity v Bratislave**

číslo: 1/2014 - OP zo dňa 25. 02. 2014

**v znení dodatkov číslo 1 a 2**

Dátum: 29. 04. 2019

**Slovenská technická univerzita v Bratislave, Vazovova 5, 812 43 Bratislava**

V Bratislave, dňa 29.04.2019

Rektor Slovenskej technickej univerzity v Bratislave (ďalej tiež ako „STU“) v súlade s článkom 10 bod 2 Organizačného poriadku Účelového zariadenia Študentské domovy a jedálne Slovenskej technickej univerzity v Bratislave číslo 1/2014 - OP zo dňa 25.02.2014 v znení dodatku číslo 1 zo dňa 28.06.2016 a dodatku číslo 2 zo dňa 13.03.2017 (ďalej tiež „organizačný poriadok ÚZ Študentské domovy a jedálne STU“), po prerokovaní v Akademickom senáte STU dňa 29. apríla 2019 vydáva nasledovný

**dodatok číslo 3**

**k Organizačnému poriadku Účelového zariadenia**

**Študentské domovy a jedálne Slovenskej technickej univerzity v Bratislave:**

**Článok I.**

Organizačný poriadok ÚZ Študentské domovy a jedálne STU a mení a dopĺňa nasledovne:

1. Článok 3 bod 3 podbod 3.3 písmeno a) sa dopĺňa písmeno ag), ktoré znie:

„ag) Študentská jedáleň Strojnícka fakulta (ďalej len „ŠJ SjF“)“.

1. V článku 3 bod 3 sa vypúšťa podbod 3.4.
2. V článku 4 sa vypúšťa bod 4.
3. V článku 5 bod 3 podbod 3.1 písmeno e) sa na konci vypúšťajú slová „a ÚVZ Kálnica“.
4. Príloha číslo 1 organizačného poriadku ÚZ Študentské domovy a jedálne STU „Organizačná štruktúra ÚZ ŠDaJ“ sa nahrádza znením, ktoré je uvedené v prílohe číslo 1 tohto dodatku číslo 3 k organizačnému poriadku ÚZ Študentské domovy a jedálne STU.
5. Príloha číslo 2 organizačného poriadku ÚZ Študentské domovy a jedálne STU „Číselník a názvy jednotlivých pracovísk ÚZ ŠDaJ“ sa nahrádza znením, ktoré je uvedené v prílohe číslo 2 tohto dodatku číslo 3 k organizačnému poriadku ÚZ Študentské domovy a jedálne STU.

**Článok II.**

1. Tento dodatok číslo 3 k organizačnému poriadku ÚZ Študentské domovy a jedálne STU bol prerokovaný Akademickým senátom STU dňa 29. apríla 2019.
2. Tento dodatok číslo 3 k organizačnému poriadku ÚZ Študentské domovy a jedálne STU nadobúda platnosť dňom jeho prerokovania v Akademickom senáte STU a účinnosť 1. mája 2019.

prof. Miroslav Fikar, DrSc.

 rektor